《人不易知》
唐代·佚名

权衡谅匪易，愚智信难移。九德皆殊进，三端岂易施。

同称昆岫皆，共握桂林枝。郑鼠今奚别，齐竽或滥吹。

瑶台有光鉴，屡照不应疲。片善当无掩，先鸣贵在斯。

龙门峻且极，骥足庶来驰。太息李元礼，期君幸一知。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。